13. ข้อมูลอื่นที่เกี่ยวข้อง

1.  นโยบายการจ่ายเงินปันผล

    1.  บริษัท เอ็นอีพี อสังหาริมทรัพย์และอุตสาหกรรม จำกัด (มหาชน)

1.  ห้ามมิให้จ่ายเงินปันผลจากเงินประเภทอื่น นอกจากเงินกำไร
    ในกรณีที่บริษัทยังมียอดขาดทุนสะสมอยู่ห้ามมิให้แบ่งเงินปันผล

2.  เงินปันผลให้แบ่งตามจำนวนหุ้น ๆ ละเท่า ๆกัน

3.  คณะกรรมการอาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว
    ในเมื่อเห็นว่าบริษัทมีผลกำไรสมควรพอที่จะทำเช่นนั้นและรายงานให้ที่ประชุมผู้ถือหุ้นทราบในการประชุมคราวต่อไป

4.  การจ่ายเงินปันผลให้กระทำภายใน 1
    เดือนนับแต่วันที่ที่ประชุมผู้ถือหุ้นหรือคณะกรรมการลงมติแล้วแต่กรณี
    ทั้งนี้ให้แจ้งเป็นหนังสือไปยังผู้ถือหุ้น
    และให้โฆษณาคำบอกกล่าวการจ่ายเงินปันผลในหนังสือพิมพ์ด้วย

5.  บริษัทต้องจัดสรรกำไรสุทธิประจำปีส่วนหนึ่งไว้เป็นทุนสำรอง ไม่น้อยกว่าร้อยละ 5
    ของกำไรสุทธิประจำปี หักด้วยยอดขาดทุนสะสมยกมา (ถ้ามี)
    จนกว่าทุนสำรองนี้มีจำนวนไม่น้อยกว่าร้อยละ 10 ของทุนจดทะเบียน

    1.  บริษัท เอ็นอีพี พรอพเพอร์ตี้ จำกัด

  จดทะเบียนเลิกบริษัทกับกระทรวงพาณิชย์ เมื่อวันที่ 10 กุมภาพันธ์ 2546

2.  บริษัท สวนอุตสาหกรรมสระบุรี จำกัด

  จดทะเบียนเลิกบริษัทกับกระทรวงพาณิชย์ เมื่อวันที่ 7 กุมภาพันธ์ 2546

3.  บริษัท นวนคร จำกัด

1.  ห้ามมิให้ประกาศจ่ายเงินปันผลนอกจากโดยมติของที่ประชุมใหญ่
    และห้ามมิให้แจกเงินปันผลเป็นจำนวนสูงเกินกว่าจำนวนที่กรรมการได้เสนอและที่ประชุมใหญ่ได้อนุมัติ

2.  กรรมการอาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว
    แต่ทั้งนี้ต้องปรากฏแก่กรรมการว่า บริษัทมีกำไรพอสมควรที่จะทำเช่นนั้นได้

3.  ถ้าบริษัทขาดทุน ห้ามมิให้จ่ายเงินปันผลจนกว่าจะได้แก้ไขให้หายขาดทุนแล้ว

4.  เงินปันผลทั้งหมดของบริษัทที่จะต้องจ่ายให้สำหรับหุ้นสามัญ
    จะจัดสรรและจ่ายให้ตามส่วนของระยะเวลาที่จ่ายค่าหุ้นแต่ละคราวที่คำนวณได้ในวันจ่ายเงินปันผล

5.  ทุกคราวที่บริษัทแจกเงินปันผล
    บริษัทต้องจัดสรรเงินไว้เป็นทุนสำรองอย่างน้อยหนึ่งในยี่สิบของกำไรจนกว่าทุนสำรองนั้นจะมีจำนวนหนึ่งในสิบของจำนวนทุนของบริษัท
    นอกจากทุนสำรองดังกล่าว
    กรรมการอาจจะเสนอให้ที่ประชุมใหญ่ลงมติให้จัดสรรเงินทุนสำรองอื่นเพิ่มขึ้นได้

    1.  ปัจจัยอื่น

        1.  เงินกู้ยืมระหว่างบริษัท ฯ กับบริษัทย่อย

  บริษัทย่อย 2 แห่งได้กู้ยืมเงินจากบริษัท ฯ โดยไม่มีหลักประกันและดอกเบี้ยค้างชำระเป็นเงินรวม
  924.203 ล้านบาท ณ วันที่ 31 ธันวาคม 2543 ซึ่งบริษัท ฯ
  ได้เพิ่มทุนจดทะเบียนในบริษัทย่อยแห่งหนึ่งเพื่อนำเงินเพิ่มทุนไปชำระหนี้เงินกู้ยืมจากบริษัท ฯ
  และหนี้ในบริษัทย่อยอีกแห่งหนึ่งบริษัท ฯ
  ได้ทำสัญญาปรับปรุงโครงสร้างหนี้ร่วมกับเจ้าหนี้สถาบันการเงินโดยยกหนี้พร้อมดอกเบี้ยที่ค้างชำระส่วนใหญ่ให้
  ซึ่งการแก้ไขปัญหาหนี้ของบริษัทย่อยทั้งสองดังกล่าวได้ดำเนินการแล้วเสร็จในปี 2544

2.  เงินล่วงหน้าซื้ออาคารชุด

  บริษัท ฯ ได้ตั้งค่าเผื่อการลดค่าของเงินล่วงหน้าไว้ทั้งจำนวน 100.18 ล้านบาท
  ซึ่งทรัพย์สินดังกล่าวอยู่ในระหว่างการดำเนินตามขั้นตอนของกฎหมาย และจำนวนที่บริษัท ฯ
  จะได้รับคืนและค่าใช้จ่ายในการดำเนินการต่าง ๆ ยังไม่อาจทราบได้ในปัจจุบัน

3.  การตีราคาทรัพย์สินใหม่

  ในปี 2542 บริษัท ฯ ได้จัดให้มีการประเมินราคาที่ดิน อาคารและสิ่งปลูกสร้างของบริษัท ฯ
  ใหม่โดยผู้ประเมินอิสระ และได้บันทึกมูลค่าของที่ดิน อาคาร และสิ่งปลูกสร้างเพิ่มขึ้น 404.06
  ล้านบาทโดยบันทึกเป็นส่วนเกินจากการตีราคาสินทรัพย์ในส่วนของผู้ถือหุ้นตั้งแต่ปี 2542 แล้ว
  และในเดือนสิงหาคม 2543 ได้มีการประเมินมูลค่ายุติธรรมใหม่ ในส่วนของที่ดิน อาคาร
  และสิ่งปลูกสร้างของบริษัท ฯ โดยผู้ประเมินอิสระ ซึ่งบริษัท ฯ
  ได้บันทึกมูลค่าที่ลดลงของที่ดินและมูลค่าที่เพิ่มขึ้นของอาคารและสิ่งปลูกสร้างเป็นเงิน 0.700
  ล้านบาท และ 1.100 ล้านบาทตามลำดับ
  โดยปรับกับส่วนเกินทุนจากการตีราคาสินทรัพย์ในส่วนของผู้ถือหุ้น ในปี 2543 ไว้แล้ว